കോവിഡ് മരണം നിര്ണയിക്കാന് ജില്ലതല സമിതി രൂപവത്കരിച്ചു കാസര്കോട്: ജില്ലയിലെ കോവിഡ് മരണം നിര്ണയിക്കാനും പരാതികള് പരിശോധിക്കാനുമായി സര്ക്കാര് മാര്ഗനിര്ദേശ പ്രകാരം ജില്ലതല സമിതി രൂപവത്കരിച്ചു.കോവിഡിനെക്കുറിച്ചുളള ഏറ്റവും പുതിയ അപ്ഡേറ്റുകള് ഇവിടെ വായിക്കൂ ഇതുസംബന്ധിച്ച് ജില്ല ദുരന്ത നിവാരണ സമിതി ചെയര്പേഴ്സനായ ജില്ല കലക്ടര് ഭണ്ഡാരി സ്വാഗത് രണ്വീര് ചന്ദ് ഉത്തരവിറക്കി. കോവിഡ് മരണം സംബന്ധിച്ച ഔദ്യോഗിക രേഖകള് നല്കാനുള്ള ചുമതല ഈ സമിതിക്കായിരിക്കും.എ.ഡി.എം എ.കെ. രമേന്ദ്രന് ചെയര്മാനായ സമിതിയുടെ കണ്വീനര് ഡി.എം.ഒ ഹെല്ത്ത് ഇന് ചാര്ജ് ഡോ. ഇ. മോഹനനാണ്. ജില്ല സര്വെയ്ലന്സ് ഓഫിസര് ഡോ.എ.ടി. മനോജ്, കാസര്കോട് ഗവ. മെഡിക്കല് കോളജ് മോഡേണ് മെഡിസിന് വകുപ്പ് മേധാവി ഡോ. ആദര്ശ്, ജൂനിയര് അഡ്മിനിസ്ട്രേറ്റിവ് മെഡിക്കല് ഓഫിസറും പൊതുജനാരോഗ്യ വിദഗ്ധനുമായ ഡോ. നിര്മല് എന്നിവര് അംഗങ്ങളാണ്. കേന്ദ്ര ആരോഗ്യ കുടുംബക്ഷേമ മന്ത്രാലയത്തിെന്റ മാര്ഗനിര്ദേശങ്ങള് പ്രകാരമായിരിക്കും കമ്മിറ്റിയുടെ പ്രവര്ത്തനമെന്ന് സംസ്ഥാന ആരോഗ്യ വകുപ്പിെന്റ ഉത്തരവില് വ്യക്തമാക്കുന്നു. കോവിഡ് മരണം സംബന്ധിച്ച രേഖക്കായുള്ള അപേക്ഷ, അപ്പീല്, പരാതി ഈ സമിതിക്കാണ് സമര്പ്പിക്കേണ്ടത്. ഇതിനുള്ള ലിങ്ക്: https:covid19.kerala.gov.indeathinfo.മരിച്ച വ്യക്തിയുടെ അടുത്ത ബന്ധുക്കള്ക്ക് ഈ ലിങ്കില് കയറി മരിച്ചയാളുടെ പേര് സര്ക്കാര് ഔദ്യോഗികമായി പ്രഖ്യാപിച്ച കോവിഡ് മരണത്തിെന്റ കണക്കില് ഉണ്ടോ എന്ന് പരിശോധിക്കാം. ഉണ്ടെങ്കില് മരിച്ചയാളുടെ കുടുംബത്തിന് നല്കുന്ന നഷ്ടപരിഹാരത്തിനുള്ള അപേക്ഷ ജില്ല കലക്ടര്ക്ക് നല്കാം. ഡിസാസ്റ്റര് മാനേജ്മെന്റ് വകുപ്പിെന്റ മാര്ഗനിര്ദേശ പ്രകാരം അപേക്ഷ നല്കണം. നിലവില് ലഭിച്ച ഡെത്ത് ഡിക്ലറേഷന് സ്റ്റേറ്റ്മെന്റിനുപുറമെ ഒരു രേഖകൂടി ആവശ്യം ഉണ്ടെങ്കില് ബന്ധുക്കള്ക്ക് ഈ ലിങ്കില് ഇഷ്യൂ ഓഫ് സര്ട്ടിഫിക്കറ്റ് ഇന് ദി ന്യൂ ഫോര്മാറ്റ് എന്ന ലിങ്കില് കയറി അപേക്ഷിക്കാം.മരിച്ചയാളുടെ പേര് പട്ടികയില് ഇല്ലെങ്കിലോ പേരില് തിരുത്തുണ്ടെങ്കിലോ വെബ്സൈറ്റിലെ അപ്പീല് ഒപ്ഷനില് ക്ലിക്ക് ചെയ്ത് അപ്പീല് നല്കാം. ഇതിെന്റ കാരണം വ്യക്തമാക്കണം. ഇത്തരത്തില് അപേക്ഷ നല്കാന് താഴെ പറയുന്ന രേഖകള് ആവശ്യമാണ്. 1. തദ്ദേശ സ്ഥാപനം നല്കുന്ന ജനന, മരണ രജിസ്ട്രേഷന് സര്ട്ടിഫിക്കറ്റുകള്. ഇതിെന്റ സോഫ്റ്റ് കോപ്പി അപ്ലോഡ് ചെയ്യാനായി. 2. മരിച്ചയാളുടെ പേര്, വയസ്സ്, ലിംഗം 3. മെഡിക്കല് രേഖകളില് നല്കിയ മൊബൈല് നമ്ബര് 4. പേര്, സംസ്ഥാനം, ജില്ല, തദ്ദേശ സ്ഥാപനം, വാര്ഡ് ഡിവിഷന് 5. സംസ്ഥാനം, ജില്ല, മരണം സംഭവിച്ച തീയതി, സ്ഥലം 6. മരണം നടന്ന സ്ഥാപനം ആശുപത്രി 7. ഹോസ്പിറ്റല് അഡ്മിഷന് നമ്ബര് ഐ.പി നമ്ബര് ലഭ്യമെങ്കില് മാത്രം. ഇത് നിര്ബന്ധമല്ല. 8. മരണം നടന്നത് വീട്ടിലാണെങ്കില് മരണം റിപ്പോര്ട്ട് ചെയ്ത ആശുപത്രി, അല്ലെങ്കില് മരണം നടന്നിട്ട് കൊണ്ടുപോയ ആശുപത്രി 9. മരണം നടന്നത് വീട്ടിലാണെങ്കില് ആശുപത്രിയില് ചികിത്സിച്ച ഡോക്ടറുടെ പേര് 10. കോവിഡ്19 മരണം സംബന്ധിച്ച രേഖക്ക് അപേക്ഷിക്കുന്ന ബന്ധുവിന്െ പേര്, ഫോണ് നമ്ബര്, സാധുവായ സര്ക്കാര് ഐ.ഡി സോഫ്റ്റ് കോപ്പി